CELEX: 62016CN0286
Language: el
Date: 2016-05-23 00:00:00
Title: Υπόθεση C-286/16: Αίτηση προδικαστικής αποφάσεως την οποία υπέβαλε το Curtea de Apel Cluj (Ρουμανία) στις 23 Μαΐου 2016 — SC Exmitiani SRL κατά Direcția Generală Regională a Finanțelor Publice Cluj

16.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 296/20
            
         Αίτηση προδικαστικής αποφάσεως την οποία υπέβαλε το Curtea de Apel Cluj (Ρουμανία) στις 23 Μαΐου 2016 — SC Exmitiani SRL κατά Direcția Generală Regională a Finanțelor Publice Cluj
   (Υπόθεση C-286/16)
   (2016/C 296/26)
   Γλώσσα διαδικασίας: η ρουμανική
   
      Αιτούν δικαστήριο
   
   Curtea de Apel Cluj
   
      Διάδικοι στην υπόθεση της κύριας δίκης
   
   Αναιρεσείουσα: SC Exmitiani SRL
   
      Αναιρεσίβλητη: Direcția Generală Regională a Finanțelor Publice Cluj
   
      Προδικαστικά ερωτήματα
   
   
               1)
            
            
               Σε περίπτωση, όπως αυτή της διαφοράς της κύριας δίκης, στην οποία η επίδικη διοικητική πράξη εκδόθηκε πριν από την προσχώρηση της Ρουμανίας στην Ευρωπαϊκή Ένωση, ενώ η απόφαση της φορολογικής αρχής επί της ενστάσεως που ασκήθηκε κατά της πράξεως αυτής ελήφθη μετά την προσχώρηση, έχει η αρχή της καλόπιστης συνεργασίας την έννοια ότι η εθνική νομοθεσία πρέπει να ερμηνεύεται υπό το πρίσμα της εφαρμοστέας ευρωπαϊκής οδηγίας σχετικά με τον ΦΠΑ (1);
            
         
               2)
            
            
               Υπό τις περιστάσεις της διαφοράς της κύριας δίκης, έχει η αρχή της ασφάλειας δικαίου την έννοια ότι αντιτίθεται στην πρακτική της φορολογικής αρχής η οποία, με βάση τα ίδια πραγματικά περιστατικά, καταλήγει σε διαφορετικά συμπεράσματα από εκείνα των επιφορτισμένων με την άσκηση ποινικής διώξεως αρχών όσον αφορά την απαλλαγή από τον ΦΠΑ των υπηρεσιών που συνδέονται άμεσα με τη διεθνή μεταφορά επιβατών;
            
         
               3)
            
            
               Έχει η αρχή της καλόπιστης συνεργασίας την έννοια ότι αντιτίθεται σε εθνική ρύθμιση η οποία προβλέπει ότι, σε περίπτωση κατά την οποία στην ένσταση κατά διοικητικής πράξεως δεν προβάλλονται λόγοι στηριζόμενοι στο δίκαιο της Ένωσης, οι λόγοι αυτοί δεν μπορούν πλέον να προβληθούν κατά το στάδιο της ένδικης διαδικασίας;
            
         
      (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1).